Albert Kahn (bankmann)

Albert Kahn (født 3. mars 1860 i Marmoutier i Bas-Rhin i Frankrike, død 14. november 1940 i Boulogne-Billancourt i departementet Hauts-de-Seine) var en fransk bankier og filantrop. Han var en av det tidlige 1900-tallets mest formuende, og er forgrunnsskikkelse innen fargefotografering.


== Liv og virke ==


=== Bakgrunn ===
Han ble født som Abraham Kahn i en jødisk familie og som den eldste av fire barn av Louis Kahn (kveghandler) og Babette Kahn (født Bloch) (hjemmeværende). I forbindelse med den fransk-prøyssiske krig i 1871 ble Alsace og deler av Lorraine en del av Tyskland. Likesom mange andre familier valgte familien Kahn i 1872 å flytte til området Saint-Mihiel ved elven Meuse. Moren døde i 1870 da Kahn var 10 år gammel og i 1873 fortsatte Kahn sine skolestudier på gymnaset i Saverne (Collège de Saverne).
Kahn ankom Paris i en alder av 16 år og begynte å bruke navnet Albert. I Paris begynte hans karriere som confectionneur (selger) i en konfeksjonsbutikk på Rue Montmarte. Som 21-årig bankelev ble han ansatt han hos brødrene Charles og Edmond Goudchaux i deres bank.
Kahn fortsatte med å studere på École normale supérieure og her møtte han sin lærermester og livslange venn Henri Bergson. 

Til tross for mange utenlandsreiser i forbindelse med sitt arbeide i banken lyktes det for Kahn å utdanne seg og få en bachelorgrad i henholdsvis samfunnsvitenskap (baccalauréats de lettres, tidligere BLitt) i 1882 og naturvitenskap i 1883. Han begynte å studere videre til advokat, og var ferdig utdannet i 1885.


=== Bankier ===
I banken oppdaget Goudchaux Kahns talent for bankvirksomhet og i perioden 1889-1893 oppbygde Kahn en formue ved å spekulere i gull- og diamantgruver i Sør-Afrika. Kahn endte som seniorpartner til Edmond Goudchaux i banken. 
Den 4. september 1893 leide Kahn et hus i Boulogne-sur-Seine som han senere kjøpte, utvidet det og startet oppbygningen av sin hage. Årene 1894–1910 fikk landskapsarkitekten Achille Duchêne gestalte et stort anlegg, der hagekultur fra de forskjelligste verdenshjørner ble gjenskapt. Her pleide Kahn å pleie sine vennskap og kontakter, blant dem blant annet Albert Einstein, Austen Chamberlain, Raymond Barrès, Paul Valéry, Anatole France og Auguste Rodin.I 1898 startet Kahn sin egen bank under navnet Bank Kahn på adressen 102 Rue de Richelieu i Paris. Bankforretningen gikk strykende. Det ble samarbeidet med finansielle institusjoner og syndikater om lån og finansiering av internasjonale industriprosjekter – spesielt i Japan. Banken sikret Kahn løpende inntekt i forbindelse med alle mulige former for spekulative aksjeinvesteringer. Kahns evner for å se investeringsmuligheter øket bankens og Kahns formue og renomme i Frankrike såvel internasjonalt.I starten av 1900-tallet var Kahn en av verdens rikeste mennesker.


=== Fargefotografi ===
I 1909 innledet Kahn et ambisiøst prosjekt for å skape et fargefotografisk arkiv over verdens folkeslag. Prosjektet kalte han for Archives of the Planet og kom til slutt opp i 72000 fotografier.Internasjonalisten og idealisten Kahn benyttet seg av den da nye autochromemetoden, verdens første brukervennlige, fargeekte fotografiske system, for å fremme interkulturell fred og forståelse.Kahn brukte sin enorme formue til å sende en gruppe fotografer til mer enn femti land verden over, ofte ved avgjørende tidspunkter i deres historie, da gamle kulturer var på randen til å forandres for alltid av krig og globalisering. De dokumenterte sammenbruddet av både Østerrike-Ungarn og Det osmanske rike, de siste tradisjonelle keltiske landsbyene i Irland bare noen år før de ble revet, og soldatene i første verdenskrig - i skyttergravene, når de laget mat og vasket sine uniformer. De tok de tidigst kjente fargefotografier i land så lang fra hverandre som Vietnam og Brasil, Mongolia og Norge, Benin og USA.I begynnelsen av 1929 var Kahn fortsatt en av de rikeste menn i Europa. Wall Street-krasjet senere samme år slo hans finansielle imperium i grus og i 1931 var han nødt til å avslutte sitt fotografiske prosjekt. Samlingen Archives of the Planet, som forvares på Musée Albert-Kahn nær Paris, anses være den viktigste samlingen av tidlige fargefotografier i verden.


== Litteratur ==


=== Skrifter ===
Albert Kahn: Des droits et des devoirs des gouvernements. Imprimerie de Vaugirad, Paris 1918.
Sophie Cœuré, Frédéric Worms (Hg.): Albert Kahn – Henri Bergson. Correspondances, Edition Desmaret, Paris 2003


=== Sekundærlitteratur ===
Paula Amad: Cinema's sanctuary: From pre-documentary to documentary film in Albert Kahn's Archives de la planète (1908–1931), in: Film History, Band 13, 2001, S. 138–159.
Paula Amad: Albert Kahns „Archives de la planète“ (1908–1931). Zwischen kinematographischer Ansicht und Dokumentarfilm, in: Grüße aus Viktoria. Film-Ansichten aus der Ferne (=KINtop Schriften 7), Filmmuseum Düsseldorf (Hg.), Stroemfeld/Roter Stern, Basel und Frankfurt am Main 2002, S. 206–233 (gekürzte deutsche Fassung).
Jeanne Beausoleil (Hg.): Albert Kahn, réalités d'une utopie : 1860–1940 (zur Ausstellung vom 28. November 1995–15. September 1996). Musée Albert-Kahn, Boulogne-Billancourt 1995, ISBN 2-906599-17-4
Chine. Catalogue des photographies et des séquences filmées du Musée Albert-Kahn, Musée Albert-Kahn, Boulogne-Billancourt  2001
Christoph Danelzik-Brüggemann (Hg.): Städte der Welt. Frühe Farbfotografien aus dem Musée Albert-Kahn im Dialog mit der Fotografischen Sammlung, Ausstellungskatalog Stadtmuseum Landeshauptstadt Düsseldorf anlässlich der Ausstellung vom 29. Mai–5. September 2010, Droste, Düsseldorf 2013, ISBN 978-3-7700-1459-0
Markus Köster (Hg.): Der Ruhrkampf, La Bataille de la Ruhr – Französische Filmaufnahmen aus Westfalen und dem Rheinland 1921–1925. Landschaftsverband Westfalen-Lippe, Münster 2006, S. 21–24, ISBN 3-923432-51-8. Online verfügbar (PDF, 350 KB)


== Referanser ==


== Eksterne lenker ==
Offisielt nettsted 
(en) Albert Kahn (banquier) – kategori av bilder, video eller lyd på Commons 
The Wonderful World of Albert Kahn